નાનકડી બાળકી જયારે ૩-૪ વર્ષની હતી ત્યારે સલમાન અને શાહરૂખના ગીતો ઉપર ડાન્સ કરી અને મસ્તીમાં ઝૂમતી હતી. રડતી હોય ત્યારે સલમાન કે શાહરૂખના ગીતો વાગે એટલે ખુશીથી ગીતો ઉપર થીરકવા માંડતી હતી. માસુમ બાળકીને ક્યાં ખબર હતી કે જે સ્ટારના ગીતો ઉપર થીરકી રહી છે, એ સ્ટાર તેની અંતિમ ક્ષણોમાં દરકિનાર કરશે. હાં, મોટા ગજાના સ્ટાર હોય તો તેમનું અતિ વ્યસ્ત શીડ્યુલ હોય છે. તેઓ પોતાના કુટુંબના સભ્યોને સમય આપી શકતા નથી. કેટલાય ઓફીશીયલ કમીટમેન્ટ હોય, એન્ડોર્સમેન્ટ કે અન્ય અસાઇમેન્ટ હોય સમજી શકાય છે. પણ પાર્ટીમાં એક દિવસ નહિ મહાલો અને ફક્ત કોઈ બીમાર વ્યક્તિને ૧૫ મિનીટ આપો, એમાં ક્યાં તમારા મહેલના મિનારાની ઈટ ખરી પડવાની છે?